**Alytaus kraštotyros muziejus (Biudžetinė įstaiga, Savanorių g. 6, Alytus, į.k.191058256, el.p. direktorius@alytausmuziejus.lt skelbia atranką muziejininko-konsultanto Archeologijos muziejuje pareigoms užimti**

**Pareigybės lygis –** A

**Darbo krūvis – 0,75 etato**

**Darbo sutarties rūšis –** neterminuota.

**Darbo pobūdis:** lankytojų aptarnavimas ir ekskursijų vedimas, supažindinimas su ekspozicija; parodų, kultūros ir kitų renginių inicijavimas ir kūrimas; projektų paraiškų inicijavimas; edukacinių programų kūrimas, atnaujinimas, vedimas; informacinės medžiagos, susijusios su vykdoma parodine ir edukacine veikla rengimas, dalyvavimas tiriamojoje muziejaus veikloje; bendradarbiavimas su švietimo įstaigomis ir atminties institucijomis; lankytojų statistikos vedimas.

 **Kandidatas turi atitikti šiuos reikalavimus**:

* turėti aukštąjį universitetinį išsilavinimą ne mažesniu nei bakalauro kvalifikaciniu laipsniu arba jam lygiavertę aukštojo mokslo kvalifikaciją, įgytą baigus humanitarinių mokslų arba socialinių mokslų srities studijas;
* mokėti lietuvių kalbą trečiosios valstybinės kalbos mokėjimo kategorijos lygiu (LR Vyriausybės 2003-12-24 nutarimas Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“);
* mokėti vieną iš trijų Europos Sąjungos darbo kalbų (anglų, vokiečių, prancūzų) ne žemesniu kaip B1 kalbos mokėjimo lygiu (pagal Bendruosiuose Europos kalbų metmenyse nustatytą ir apibūdintą šešių kalbos mokėjimo lygių sistemą);
* mokėti dirbti Microsoft Office ar lygiaverčiu programų paketu;
* išmanyti kultūros produktų bei paslaugų kūrimo ir jų teikimo praktiką bei administravimą;
* išmanyti dalykinio bendravimo etikos, elgesio kultūros pagrindus, sugebėti konstruktyviai bendrauti;
* išmanyti muziejinių vertybių priežiūros procesus;
* išmanyti Lietuvos Respublikos biudžetinių įstaigų įstatymą, Muziejų įstatymą ir kitus su muziejaus veikla susijusius teisės aktus;
* mokėti valdyti, kaupti, sisteminti, apibendrinti informaciją, gebėti sklandžiai dėstyti mintis raštu ir žodžiu, rengti išvadas bei pasiūlymus kuruojamais klausimais, savarankiškai planuoti, organizuoti savo darbą;

**Privalumai:**

* archeologijos krypties studijos;
* lenkų kalbos mokėjimas;
* darbo patirtis organizuojant neformalųjį vaikų ir suaugusiųjų švietimą;
* gebėjimas parengti parodų kultūrines, mokslines ir edukacines programas;
* asmeninės savybės: motyvacija, komunikabilumas, pozityvumas, bendradarbiavimo ir gebėjimo dirbti komandoje įgūdžiai, iniciatyvumas, atsakingumas, gebėjimas mokytis ir nuolatinis tobulėjimas.

**Pretendentai privalo pateikti šiuos dokumentus**:

* prašymą leisti dalyvauti konkurse (nurodyti, kokiu el. paštu informuoti pretendentą apie dalyvavimą pokalbyje) ir sutikimą dėl asmens duomenų tvarkymo;
* asmens tapatybę patvirtinančio dokumento kopiją;
* išsilavinimą patvirtinančių dokumentų kopijas;
* gyvenimo aprašymą;
* motyvacinį laišką;
* gali pateikti papildomą kompetenciją patvirtinančius dokumentus, pretendento privalumų sąrašą, buvusių darbdavių rekomendacijas.

**Siūlomas darbo užmokestis:**

Pareiginės algos koeficientas – 6,5

**Pretendentų atrankos būdas** – testas žodžiu (pokalbis).

**Pokalbiui bus kviečiami tik atrinkti kandidatai.**

Pokalbio data pretendentams bus pranešta prašyme nurodytais el. pašto adresais.

**Informacija apie konkursą teikiama** tel. (8 315) 51167, elektroniniu paštu: muziejus.biblioteka@gmail.com

Dokumentai teikiami **nuo 2021 m. kovo 3 d. iki 2021 m. kovo 16 d.** imtinai **(14 kalendorinių dienų)**.

Pretendentai dokumentus pristato asmeniškai, siunčia registruotu laišku (adresu A. Savanorių g.6, Alytus, 62142) arba elektroniniu paštu muziejus.biblioteka@gmail.com

PRIDEDAMA:

1. Prašymas dėl leidimo dalyvauti konkurse muziejininko-konsultanto pareigoms užimti (1 priedas);
2. Pretendento anketa (2 priedas);
3. Pretendento sutikimas dėl asmens duomenų tvarkymo (3 priedas).